Шима́лияб Хураса́н ( Xorâsân-e Šemâli, ) — Ираналъул 31 провинциялдаса (останазул) цояб. Пачалихъалъул шималиябгун-бакъбаккул рахъалда буго. Административияб марказ — Боджнурд шагьар, цогидал чӀахӀиял шагьараздаса ккола — Ширван (83 аз.), Исфараен (52 аз.), Джаджарм (26 аз.), Герме (25 аз.), Ашхане (19 аз.), Фарудж (11 аз.). Шималияб Хурасан — ккола 2004 соналъ Хурасан остан бикьун лъугӀарал 3 провинциялдаса цояб. Ракьалъул гӀатӀилъи — 28 434 км², халкъалъул къадар — 811 572 чи (2006). Останалъул аслиял миллатаздаса ккола курдал, туркменал, хурасаниял тюркал ва парсал.

Административияб бикьи 

Провинция бикьула 7 шагьрестаналда:
 Боджнурд (Bojnord)
 Герме (Germeh)
 Джаджром (Jajrom)
 Исфараен (Esfarayen)
 Мане ва Самалкан (Maneh and Samalqan)
 Фарудж (Faroj)
 Ширван (Shirvan)

Экономика 
Аслиял экономикаялъул отраслал — росдалаб магӀишат (ролъ, пурчӀина, гандури, пампа, памадурал, кӀартуп, чакаралъул чӀалкӀутӀан, писташкаби, багӀли), кванил, къохьол, текстилияб, металлургияб, нартгун-химикияб промышленностал, энергетика, бича-хиси, транспорт, бокситал рахъи.

Боджнурд шагьаралда буго турбабазул завод «Наварде Бахар». Исфараеналда — турбабазул завод «Лулегостар».

Рихьизе бакӀал 
Боджнурд шагьаралда уна интересаб чуязул ярмарка. Провинциялда руго некӀсиял хъулби ХӀасанабад, Къайсар, Солак ва Фагхатдеж, Шайих ГӀали Исфарайенил хоб, Баба Тавакул ва Султан Сайид ГӀаббасил зияратал, Сари-Гол ва Салук заповедникал, Ноширван, ГӀибадатгагь, Бидагъ, Конегарм ва Сайид Садекъ нохъаби, минералияб ицц Айюб.

Суртал

ХІужаби 

Ираналъул останал